open-index/open-wikipedia-markdown huggingface dataset:
గోపాలరావు ఎక్బోటే

**జస్టిస్ గోపాలరావు ఎక్బోటే** స్వాతంత్ర్యసమరయోధుడు, హైదరాబాదుకు చెందిన రాజకీయనాయకుడు, ఆంధ్రప్రదేశ్ హైకోర్టు ప్రధానన్యాయమూర్తి

గోపాలరావు 1912, జూన్ 1న నాగపూరులో జన్మించాడు. సరస్వతి భవన్ మాధ్యమిక పాఠశాలలో, ఔరంగాబాదు ప్రభుత్వ ఉన్నత పాఠశాలలో ప్రాథమిక విద్య పూర్తిచేసుకొని ఉస్మానియా విశ్వవిద్యాలయం నుండి పట్టభద్రుడయ్యాడు. తొలుత న్యాయవాదవృత్తిని ఔరంగాబాదులోని మున్సిఫ్ మాజిస్ట్రేట్ కోర్టులో, ఆ తర్వాత హైదరాబాదులోని సబార్డినేటు కోర్టులు, ఆ తర్వాత హైకోర్టులో ప్రాక్టీసు చేశాడు. 1948, నవంబరు 28న హైదరాబాదు హైకోర్టులో వకీలుగా నమోదుచేసుకున్నాడు. 1951లో సుప్రీంకోర్టు న్యాయవాదిగా నమోదుచేసుకున్నాడు. ఆంధ్రప్రదేశ్ రాష్ట్రం ఏర్పడిన తర్వాత ఆంధ్రప్రదేశ్ హైకోర్టులో, ముఖ్యంగా సివిల్ లా కేసులు చేపట్టేవాడు.

గోపాలరావు, 1952లో జరిగిన తొలి హైదరాబాదు రాష్ట్ర శాసనసభ ఎన్నికలలో, కాంగ్రేసు పార్టీ తరఫున ఛాదర్‌ఘాట్ నియోజకవర్గం నుండి శాసనసభకు ఎన్నికయ్యాడు. 1954 జనవరి 26 నుండి 1956 అక్టోబరు 31 వరకు బూర్గుల రామకృష్ణారావు మంత్రివర్గంలో, హైదరాబాదు రాష్ట్రానికి విద్య, స్థానికసంస్థలు, పార్లమెంటరీ వ్యవహారాల మంత్రిగా పనిచేశాడు. 1957లో హైకోర్టు నియోజకవర్గం నుండి పోటీచేసి ఉమ్మడి ఆంధ్రప్రదేశ్ రాష్ట్ర శాసనసభకు ఎన్నికయ్యాడు.

1962 జూన్ 7 నుండి రెండు సంవత్సరాల పాటు ఆంధ్రప్రదేశ్ హైకోర్టుకు అదనపు న్యాయమూర్తిగా నియమించబడ్డాడు. ఆ తర్వాత 1964, ఫిబ్రవరి 24న, శాశ్వత న్యాయమూర్తిగా నియమించబడ్డాడు. గోపాలరావు 1972 ఏప్రిల్ 1 నుండి 1974, జూన్ 1 వరకు ఆంధ్రప్రదేశ్ హైకోర్టుకు ప్రధానన్యాయమూర్తిగా పనిచేసి పదవీ విరమణ చేశాడు.

ఈయనకు ఐదుగురు కుమారులు, ఒక కుమార్తె. గోపాలరావు చక్కని ఉర్దూ వ్రాసేవాడు. సంవత్సరానికి రెండుసార్లు హైదరాబాదు జ్ఞాపకాలను సియాసత్ పత్రికలో వ్యాసాలుగా ప్రచురించేవాడు. చివరి నిజాం యొక్క కవిత్వాన్ని మెచ్చుకొన్నాడు. గోపాలరావు హిందీ భాషా ప్రచారంలోనూ, గ్రంథాలయోద్యమంలో క్రియాశీలకంగా పాల్గొన్నాడు. స్థానిక తెలుగు, మరాఠీ, కన్నడ భాషా గ్రంథాలయాల స్థాపనకై కృషిచేశాడు.

## మూలాలు

వర్గం:1912 జననాలు
వర్గం:1994 మరణాలు
వర్గం:హైదరాబాదు జిల్లా న్యాయవాదులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:హైదరాబాదు జిల్లాకు చెందిన హైకోర్టు ప్రధాన న్యాయమూర్తులు
వర్గం:హైదరాబాదు జిల్లాకు చెందిన హైకోర్టు న్యాయమూర్తులు
వర్గం:హైదరాబాదు జిల్లా నుండి ఎన్నికైన హైదరాబాదు రాష్ట్ర శాసన సభ్యులు
వర్గం:హైదరాబాదు రాష్ట్ర మంత్రులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
విగ్నెటింగ్

**విగ్నెటింగ్** ఒక ఛాయాచిత్రం యొక్క మూలలు చీకటిమయం అవ్వటం లేదా చేయటం. మూలలు చీకటిమయం అవ్వటం/చేయటం వలన ఛాయచిత్రం మధ్యభాగం ప్రస్ఫుటంగా కనిపిస్తుంది. సాధారణంగా విగ్నెటింగ్ కెమెరా అమరికల వలన కటకం పరిమితుల వలన కలిగిననూ, సృజనాత్మక ప్రభావం కోసం కృత్రిమంగా కూడా దీనిని సాధించవచ్చును.
అల్లుళ్ళొస్తున్నారు

**అల్లుళ్ళొస్తున్నారు** కె.వాసు దర్శకత్వంలో బి.ఆర్.ప్రొడక్షన్స్ బ్యానర్‌పై కిలారి బాబూరావు నిర్మించబడి 1984, ఫిబ్రవరి 11 న విడుదలైన తెలుగు సినిమా.ఈ చిత్రంలో చిరంజీవి,చంద్రమోహన్, గీత, సులక్షణ, ప్రభాకర్ రెడ్డి నటించిన ఈ చిత్రానికి సంగీతం కె వి మహదేవన్ సమకూర్చారు.

## నటీనటులు
* చిరంజీవి
* చంద్రమోహన్
* గీత
* సులక్షణ
* ప్రభాకరరెడ్డి
* బి. పద్మనాభం
* చలం
* గిరిజ
* గిరిబాబు
* ఝాన్సీ
* విజయలక్ష్మి
* సిల్క్ స్మిత
* సాక్షి రంగారావు
* ఆనంద్ మోహన్
* రాళ్ళబండి కామేశ్వరరావు
* మోదుకూరి సత్యం
* మిఠాయి చిట్టి
* ధమ్

## సాంకతిక వర్గం
* దర్శకత్వం: కె.వాసు
* సంగీతం: కె.వి.మహదేవన్
* నేపథ్య గాయకులు: ఎస్.పి.బాలసుబ్రహ్మణ్యం, పి.సుశీల, వి.రామకృష్ణ, ఎస్.పి.శైలజ
* పాటలు: గోపి
* నిర్మాత: కిలారి బాబూరావు

## పాటలు
# అమ్మో నీ చూపు చూపు కాదు కనికట్టు కాదనక నాతోనే - ఎస్.పి.బాలసుబ్రహ్మణ్యం, రామకృష్ణ - రచన: గోపి
# చీరకు చెంగందం చినడానికి సిగ్గందం ఈడోచ్చాకా - ఎస్.పి.బాలసుబ్రహ్మణ్యం, పి.సుశీల - రచన: గోపి
# ముచ్చట తీర్చారా మువ్వగోపాలా మక్కువ కొని నిను చేరిన ఈ వేళ - పి.సుశీల
# ముద్దైనా పొద్దైన బాధైన బరువైన - ఎస్.పి.బాలసుబ్రహ్మణ్యం, పి.సుశీల, ఎస్.పి.శైలజ, రామకృష్ణ - రచన: గోపి
## మూలాలు

## బయటిలింకులు
* 

వర్గం:చిరంజీవి నటించిన సినిమాలు
వర్గం:చంద్రమోహన్ నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:గీత నటించిన సినిమాలు
కె.వి.ఎల్.నరసింహం

**జస్టిస్ కె.వి.ఎల్.నరసింహం** (1910–1973) ఆంధ్రప్రదేశ్ హైకోర్టు ప్రధాన న్యాయమూర్తి

నరసింహం 1910 ఏప్రిల్ 1 న జన్మించాడు. ఈయన విద్యాభ్యాసం సికింద్రాబాదు ఇస్లామియా పాఠశాలలో, నెల్లూరు వి.ఆర్.కళాశాల ఉన్నత పాఠశాలలో, విజయవాడ హిందూ ఉన్నత పాఠశాలలో సాగింది. ఆ తర్వాత మద్రాసు పచ్చయ్యప్ప కళాశాలలో పట్టభద్రుడై, మద్రాసు లా కాలేజీలో న్యాయవాద విద్యను అభ్యసించాడు. 1935, ఏప్రిల్ 1న మద్రాసులో హైకోర్టులో వకీలుగా నమోదు చేసుకున్నాడు. 1946లో రాష్ట్ర హయ్యర్ జ్యుడీషియల్ సర్వీసులో చేరాడు. ఆంధ్రరాష్ట్రం ఏర్పడిన తర్వాత డిస్ట్రిక్ అండ్ సెషన్స్ న్యాయమూర్తిగా రాష్ట్రానికి వచ్చాడు. 1957 నుండి 1958 మార్చి వరకు ట్రిబ్యునల్ ఫర్ డిసిప్లినరీ ప్రొసీడింగ్సుకు అధ్యక్షుడిగా పనిచేశాడు. 1958 ఏప్రిల్ నుండి 1959 ఏప్రిల్ వరకు సిటీ సివిల్ కోర్టుకు ప్రధాన న్యాయమూర్తిగా పనిచేశాడు. 1959 మే 1 నుండి హైకోర్డులో న్యాయమూర్తిగా నియమించబడేవరకు ఆంధ్రప్రదేశ్ హైకోర్టులో రిజిష్ట్రారుగా పనిచేశాడు. 1959, డిసెంబరు 9న అదనపు న్యాయమూర్తిగా నియమించబడ్డాడు. తిరిగి 1961లో అదనపు న్యాయమూర్తిగా నియమించబడి, 1962, జూన్ 7న శాశ్వత న్యాయమూర్తి అయ్యాడు. 1971 జూన్ 15 నుండి 1972, ఏప్రిల్ 1 వరకు ఆంధ్రప్రదేశ్ హైకోర్టు ప్రధానన్యాయమూర్తిగా పనిచేసి పదవీ విరమణ పొందాడు.

## మూలాలు

వర్గం:1910 జననాలు
వర్గం:1973 మరణాలు
వర్గం:తెలుగువారిలో న్యాయవాదులు
వర్గం:జన్మస్థలం తెలియని వ్యక్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
ఎనుగంటి వేణుగోపాల్

**ఎనుగంటి వేణుగోపాల్** (జననం: డిసెంబర్ 27, 1965 ) కథా రచయిత, ఉపాధ్యాయుడు.వీరు కథా రచయితగా సుప్రసిద్ధులు.వీరు వ్రాసిన పలు కథలు,నవలలు బహుమతి గెలుచుకున్నాయి. అంతరిక్ష పరిశోధక సైంటిఫిక్ సీరియల్ నవల 'అవని', నవ్య కథాంశపు సీరియల్ నవల 'ట్వింకిల్ ట్వింకిల్ వండర్ స్టార్', సీరియల్ హాస్య నవల 'అలా పెళ్లి కార్డు ప్రింట్ అయింది'వంటి రచనలకు వీరు ప్రసిద్ధి చెందారు.2024 సంవత్సరం స్వాతి మంత్లీలో అనిల్ అవార్డు బహుమతి గెలుచుకున్న నవల 'ఆమె_అతడు_ఆవిడ'వీరి సాహితీ కీర్తికి మరొక కిలికుతురాయి.

## బాల్యం, విద్యాభ్యాసం
ఎనుగంటి వేణుగోపాల్ 1965 డిసెంబర్ 27 జగిత్యాల జిల్లా,జగిత్యాల కేంద్రంలో జన్మించారు. ఒకటవ తరగతి నుండి ఏడవ తరగతి వరకు కొత్తవాడలోని ప్రాథమికోన్నత పాఠశాలలో, 8వ తరగతి నుండి పదవ తరగతి వరకు జగిత్యాలలోని పురాతన ఉన్నత పాఠశాలలో చదివారు. జగిత్యాలలోని ఎస్ కె ఎన్ ఆర్ కళాశాలలో ఇంటరు, డిగ్రీ పూర్తి చేశారు. ఎం.ఏ (తెలుగు), ఎం. ఏ (సమాజశాస్త్రం) లో పట్టభద్రులు అయ్యారు.

విద్వాన్ ( హిందీ) డిగ్రీ పట్టా పొందారు. బి ఎస్ సి ( ఎంపీసీ), బీఈడీ పూర్తి చేశారు.

## జీవిత విశేషాలు
వృత్తి రీత్యా భౌతికశాస్త్ర ప్రభుత్వ ఉపాధ్యాయుడు.ఈయన జ్యోతి, స్రవంతి, వార్త, ఆంధ్రప్రభ, ఆంధ్రభూమి, ఈవారం, నవ్య, కథాకేళి, స్వాతి, సాక్షి, ఈనాడు, వెలుగు దర్వాజా, జాగృతి ,విశాఖ సంస్కృతి,నమస్తే తెలంగాణ, ప్రజాశక్తి, సంచిక వెబ్ మేగజైన్, సహరి ఆన్లైన్ పత్రిక, ఉషాపక్ష పత్రిక మొదలైన పత్రికల్లో కథలు రాశారు.  

## కథా సంపుటాలు

## ఇతర పుస్తకాలు
*వేణుగాన శతకం (శతకం)
**నవలలు*
*1) అవని (ఆంధ్రభూమి మంత్లీలో సీరియల్)
*2) ట్వింకిల్ ట్వింకిల్ వండర్ స్టార్ (ఆంధ్రభూమి ఆదివారం సీరియల్)
*3)అలా పెళ్లి కార్డ్ ప్రింటయ్యింది(ఉషాపక్ష పత్రికలో కామెడీ సీరియల్)
*4)ఆమె_అతడు_ఆవిడ(2024_స్వాతి మంత్లీ,అనిల్ అవార్డ్ విన్నర్ నవల)
*అమ్మ నాన్న పిల్లలు ( వ్యాస సంపుటి) 
*విజయానికి అన్ని మెట్లే ( వ్యక్తిత్వ వికాస వ్యాసాలు) 
*వేణు గాన శతకము(ఆటవెలది సామాజికాంశ పద్యాలు)

## కథలు

## మూలాలు

వర్గం:1966 జననాలు
వర్గం:తెలుగు కవులు
వర్గం:తెలుగు రచయితలు
వర్గం:జగిత్యాల జిల్లా రచయితలు
వర్గం:జగిత్యాల జిల్లా ఉపాధ్యాయులు
ఆవుల పిచ్చయ్య

**ఆవుల పిచ్చయ్య** (1919) తెలంగాణ సాయుధ పోరాట యోధుడు, కథా రచయిత.
## జీవిత విశేషాలు
ఆవుల పిచ్చయ్య 1919 నల్గొండ జిల్లా లోని సూర్యాపేటలో జన్మించాడు.  పెద్ద చదువులు చదవకుండానే చిన్నతనం నుండే అభ్యుదయ భావాలు అలవరుచుకున్న ఆవుల పిచ్చయ్య సమాజంలో దుర్మార్గాన్ని ప్రశ్నిస్తూ కథలు వ్రాసిన గొప్ప రచయిత. అతను తెలంగాణ సాయుధ పోరాటంలో పాల్గొన్నారు. భూస్వామ్య వ్యతిరేక పోరాటంలో పాల్గొని 1947-49 మధ్య  జైలు శిక్షను కూడా అనుభవించారు. ఇతను కథలన్నీ మిజాన్ పత్రిక గట్టి ప్రోత్సాహం ఇచ్చి ప్రచురిందించి. గొడ్డి కొమురయ్య మరణ గాథను ఆవుల పిచ్చయ్య "ఊరేగింపులు" కథగా మలిచాడు. దౌరా, చపరాసి దినచర్య, ఈతగింజ ఇచ్చి తాటిగింజ లాగిన జమీందార్ మొదలగు కథలు రాసాడు. 

అతను ఉద్యమ కథలు రాశారు. ఆవుల పిచ్చయ్య రాసిన  కథలు 1946లో మీజాన్‌ పత్రికలో అచ్చయ్యాయి. అంతగా, చదువుకోని ఆవుల పిచ్చయ్య రాసిన కథల్ని మీజాన్ ప్రచురించింది. సాయుధ పోరాటంలో స్వయంగా పాల్గొన్న సాహిత్యకారుడు ఆవుల పిచ్చయ్య కథల్ని అచ్చు రూపంలోకి తెచ్చినవాడు సంగిశెట్టి శ్రీనివాస్.

## కథా సంపుటాలు
* ఆవుల పిచ్చయ్య కథలు

## కథలు
* ఈతగింజ 		
* ఊరేగింపులు	
* చపరాసీ దినచర్య	
* దౌరా	
* వెట్టిచాకలి దినచర్య
## మూలాలు


వర్గం:1919 జననాలు
వర్గం:సూర్యాపేట జిల్లా రచయితలు
వర్గం:తెలుగు కథా రచయితలు
వర్గం:తెలంగాణ సాయుధ పోరాట యోధులు
వర్గం:తెలంగాణా విముక్తి పోరాట యోధులు
వర్గం:తెలుగు రచయితలు
నీతో చెప్పాలని

**నీతో చెప్పాలని** 2002, మార్చి 8న విడుదలైన తెలుగు చలన చిత్రం. బి. సత్యనాయిడు దర్శకత్వం వహించిన ఈ చిత్రంలో జై ఆకాశ్, అనుప్రియ, బ్రహ్మానందం, ఎమ్మెస్ నారాయణ, తెలంగాణ శకుంతల, జీవా, రఘుబాబు తదితరులు ముఖ్యపాత్రలలో నటించగా, కోటి సంగీతం అందించారు.

## నటవర్గం
* జై ఆకాశ్
* అనుప్రియ
* ఆషిత
* సుధాకర్
* బ్రహ్మానందం
* ఎమ్మెస్ నారాయణ
* తెలంగాణ శకుంతల
* జీవా
* రఘుబాబు
* హరిప్రసాద్
* సూర్య
* తిరుపతి ప్రకాష్
* కృష్ణవేణి

## పాటల జాబితా
ఏమో ఏమైనాడొ, రచన: శివ గణేష్ , గానం. సునీత, శ్రీరామ్ ప్రభు

ప్రేమకోరకు జీవించు , రచన: బి.సత్యనాయుడు , గానం.కోటి, కార్తీక్

ఒ మిస్ యూ వచ్చింది , రచన: భువన చంద్ర, గానం.టిప్పు , గోపికా పూర్ణిమ

అమ్మాయే ఓరకంట , రచన: సాహితి, గానం.పి.జయచంద్రన్ , శ్రీవర్థిని

చమక్కురో , రచన: పోతుల రవికిరణ్, గానం.రఘుకుంచె, గంగ

మేఘాల ఆకాశమే , రచన: పోతుల రవికిరణ్, గానం.సందీప్ , గంగ .

## సాంకేతికవర్గం
* కథ, చిత్రానువాదం, దర్శకత్వం: బి. సత్యనాయిడు
* నిర్మాణం: జి. పెద్దిరెడ్డి
* సంగీతం: కోటి
* మాటలు: మరుధూరి రాజా
* కళ: డి.సత్యనారాయణ
* నేపథ్యగానం: శ్రీరామచంద్ర, సునిత, టిప్పు, గోపిక పూర్ణిమ, రఘు కుంచే, గంగ
* నిర్మాణ సంస్థ: శ్రీ శ్రీవివాస సాయి ఫిలింస్

## మూలాలు

వర్గం:తెలుగు ప్రేమకథా సినిమాలు
వర్గం:కోటి సంగీతం అందించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రఘుబాబు నటించిన సినిమాలు
కేశవరావు కొరాట్కర్

**కేశవరావు కొరాట్కర్**, స్వాతంత్ర్యసమరయోధుడు, హైదరాబాదు రాష్ట్రంలో రాజకీయ, సాంఘిక విద్యా సంస్కరణలకు ఆద్యుడు. మరాఠీ ప్రజల సంక్షేమం కోసం విశేషకృషిచేశాడు.

## ప్రారంభజీవితం, వ్యాసంగం
కేశవరావు కొరాట్కర్, 1867 లో మరాఠ్వాడా ప్రాంతంలోని పర్భణీ జిల్లా పుర్జల్ గ్రామంలో (ప్రస్తుతం హింగోలి జిల్లాలో ఉన్నది) మాతామహుని ఇంట్లో జన్మించాడు. ఈయన తండ్రి సంతుకరావు సాంప్రదాయ దేశస్థ బ్రాహ్మణుడు. ఐదుగురు కొడుకులలో కేశవరావు ఒకడు. తొమ్మిదవ ఏట కేశవరావు, గుల్బర్గాలోని తన సోదరితో నివసించటానికి వెళ్లాడు. అక్కడే ఉర్దూ, పర్షియన్ భాషలు నేర్చుకోవటం ప్రారంభించాడు. గుల్బర్గా తాసీల్దారు కార్యాలయంలో ఉద్యోగిగా వృత్తిజీవితం ప్రారంభించిన కేశవరావు న్యాయవాది కావాలని నిశ్చయించుకొని, 1889లో లా, జుడీషియరీ పరీక్షల్లో ఉత్తీర్ణుడయ్యాడు. 1896లో హైదరాబాదులో తన న్యాయవాద వృత్తిని ప్రారంభించాడు. వృత్తిజీవితపు ఉఛ్ఛస్థాయిలో హైదరాబాదు హైకోర్టులో న్యాయమూర్తిగా నియమితుడయ్యాడు.

## సామాజిక సేవ
కేశవరావు కొరాట్కర్ 1904లో హైదరాబాదు ఆర్యసమాజం యొక్క అధ్యక్షుడిగా ఎన్నికై, 1932లో మరణించేవరకు రెండు దశాబ్దాల పాటు ఆర్యసమాజంలో క్రియాశీలకంగా పనిచేశాడు. హైదరాబాదు సామాజిక్ సుధార్ సంఘ్ అనే సంఘసంస్కరణా సంస్థకు అధ్యక్షుడిగా ఉన్నాడు. 1907లో స్థానిక మరాఠీ ప్రజలకొరకై రెసిడెన్సీ బజార్లో, ఒక మరాఠీ మాధ్యమపు పాఠశాలను స్థాపించాడు. తన స్నేహితుడు విఠల్‌రావు దవుల్‌గవ్కర్ తో కలిసి గుల్బర్గాలో ఒక పాఠశాలను ప్రారంభించడంలో ప్రధానపాత్ర పోషించాడు.1920లో హైదరాబాదులో మరాఠీ గ్రంథాలయాన్ని ప్రారంభించి, స్థానిక మరాఠీ యువతను ఉత్తేజపరచాడు. మరాఠీ మాసపత్రిక రాజ్‌హంసను ప్రారంభించటానికి విశేషకృషి చేశాడు.

## భారత స్వాతంత్రోద్యమంలో
కేవశరావు తన స్నేహితుడు బాలగంగాధర్ తిలక్ చే ప్రభావితుడై, తిలక్ కోరిక మేరకు 1897లో అజ్ఞాతంలో ఉన్న పూణేకు చెందిన చాపేకర్ సోదరులకు హైదరాబాదులో వైద్యసహాయం చేయించాడు. ప్రముఖంగా ముస్లిం మతోద్యమైనా, విస్తృత భారత స్వాతంత్ర్యోద్యమంలో భాగమైన ఖిలాఫత్ ఉద్యమంలో పాలుపంచుకున్నాడు. 1919లో ఖిలాఫత్ ఉద్యమ ఊరేగింపుకు నడిపించటానికి, కూతురు పెళ్ళికి కూడా వెళ్ళలేదు కుటుంబం కంటే నమ్మిన ఆశయాన్ని ముందు పెట్టాడనటానికి ఇది ఒక తార్కాణం.

## అవసానదశ
కేశవరావు చివరి సంవత్సరాల్లో మధుమేహాన్ని సరిగా గుర్తించక, చూపు మందగించి అనారోగ్యంతో గడిపాడు. 1930 మే 20న మధుమేహంతో కోమాలోకి వెళ్లి, 1930 మే 21న మరణించాడు.

ఈయన కుమారుడు విద్యాలంకార్ వినాయకరావు కొరాట్కర్, హైదరాబాదు శాసనసభ, బొంబాయి శాసనసభ, లోక్‌సభలకు ఎన్నికయ్యాడు.
## ఇవి కూడా చూడండి
* మాయ సింగ్ సైనీ
* అష్ఫాకుల్లా ఖాన్

## మూలాలు
* http://www.epw.org.in/epw/uploads/articles/9232.pdf

వర్గం:1867 జననాలు
వర్గం:1920 మరణాలు
వర్గం:భారత స్వాతంత్ర్య సమర యోధులు
దాస్యం సేనాధిపతి

**దాస్యం సేనాధిపతి** (జననం: అక్టోబర్‌ 5 1955) తెలంగాణకు చెందిన కవి, కథా రచయిత, సాహితివేత్త.
alt=దాస్యం సేనాధిపతి కవి,రచయిత |thumb|దాస్యం సేనాధిపతి కవి,రచయిత,విమర్షకులు

## బాల్యం, విద్యాభ్యాసం
దాస్యం సేనాధిపతి 1955 అక్టోబర్‌ 5న ఆదిలాబాద్‌ జిల్లా నిర్మల్‌ పట్టణంలోని శాంతాదేవి, వెంకటస్వామి దంపతులకు జన్మించారు. ఉస్మానియా విశ్వవిద్యాలయంలో పిజి పూర్తిచేసారు.

## జీవిత విశేషాలు
1984లో జూనియర్‌ లెక్చరర్‌గా ఉద్యోగ ప్రస్థానం ప్రారంభించారు. 2001లో డిగ్రీ కళాశాల లెక్చరర్‌గా ఉద్యోగోన్నతి పొంది పెద్దపల్లికి చేరారు. 2013లో జిల్లా కేంద్రంలోని మహిళా డిగ్రీ కళాశాల నుండి ఉద్యోగ విరమణ చేసారు. అకాడమిక్‌ సలహాదారుగా, న్యాక్‌ రీసోర్స్‌ పర్సన్‌గానూ పనిచేశారు. ఉద్యోగ విరమణ అనంతరం శాతవాహన విశ్వవిద్యాలయం పరీక్షల విభాగానికి అడిషనల్‌ కంట్రోలర్‌గా పనిచేశారు.ప్రస్తుతం సాహితీ గౌతమి ప్రధాన కార్యదర్శిగా పనిచేస్తున్నారు. పలు పత్రికల్లో కాలమిస్టుగానూ పనిచేస్తున్నారు.ఇతని ప్రస్థానం ముందుగా లేఖలతో ప్రారంభమైంది. అనంతరం వ్యాసాల రూపంలోకి మారింది. ఆ తర్వాత ప్రముఖ సమీక్షకులుగా పేరు తెచ్చుకున్నారు. తదుపరి కవితలు రాయడంతో పాటు కథలకూ శ్రీకారం చుట్టారు. 1984-89 మధ్య వెయ్యికి పైగా లేఖలు రాశారు. అందులో ప్రధాన లేఖలను పుస్తక రూపంలో తీసుకొచ్చారు. వ్యాసాలు వెయ్యికి పైగా రాశారు. అవి కూడా పుస్తకరూపం దాల్చాయి. శాతవాహన విశ్వవిద్యాలయంలో ఎం.ఎ (తెలుగు) విద్యార్థులకు ఆయన సమీక్షలపై పాఠ్యాంశం ఉంది.

రిటైర్డ్ అడిషనల్ కంట్రోలర్ ఆఫ్ ఎగ్జామ్స్, శాతవాహన విశ్వ విద్యాలయం -కరీంనగర్.

## రచనలు
* నానీల సంపుటి చిటికెలు 
* అక్షరం సాక్షిగా 
* శబ్దలయ 
* సంవీక్ష 
* దర్శనం
* సుహృల్లేఖ 
* నానీల కవుల డైరెక్టరీ
* వ్యాస సంపుటి మధురాక్షరి
* పరిష్కారం

## పురస్కారాలు
* విద్యా సరస్వతీ' పురస్కారం 
* అలిశెట్టి స్మారక పురస్కారం,
* డాక్టర్‌ అమృతలత తమ సంస్థ ద్వారా 2023 https://www.ntnews.com/karimnagar/amritalatha-is-the-achievement-of-life-for-the-leader-of-the-army-of-servitude-975476
* తడకమట్ల సాహితీ పురస్కారం
* కాళోజీ పురస్కారం
* దాశరథి పురస్కారం
* జాషువా పురస్కారం
* ధర్మనిధి పురస్కారం -తెలంగాణ సాహిత్య పరిషత్ 
*
## మూలాలు

వర్గం:తెలంగాణ కవులు
వర్గం:1955 జననాలు
వర్గం:తెలుగు కవులు
వర్గం:తెలంగాణ సాహితీవేత్తలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:ఆదిలాబాదు జిల్లా రచయితలు
ప్రేమకు స్వాగతం

**ప్రేమకు స్వాగతం** 2002, జనవరి 18న విడుదలైన తెలుగు చలన చిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో జె. డి. చక్రవర్తి, సౌందర్య, ప్రకాష్ రాజ్, సునీల్, మాన్య, ఎమ్మెస్ నారాయణ, బ్రహ్మానందం, సూర్య, అల్లు రామలింగయ్య, అన్నపూర్ణ, ఎల్. బి. శ్రీరామ్, ఢిల్లీ రాజేశ్వరి తదితరులు ముఖ్యపాత్రలలో నటించగా, ఎస్. వి. కృష్ణారెడ్డి సంగీతం అందించారు.

## నటవర్గం
* జె. డి. చక్రవర్తి
* సౌందర్య
* ప్రకాష్ రాజ్
* సునీల్
* బ్రహ్మానందం
* సూర్య
* అల్లు రామలింగయ్య
* మాన్య
* ఎమ్మెస్ నారాయణ
* అన్నపూర్ణ
* ఎల్. బి. శ్రీరామ్
* ఢిల్లీ రాజేశ్వరి

## పాటల జాబితా
కోహినూర్, గానం. శ్రీనివాసన్

వెండివెన్నెల్లో , గానం.కుమార్ సాను , ఉష

వెయ్ వెయ్ వేయ్ , గానం  ఎస్ పి బాలసుబ్రహ్మణ్యం, సుజాత

రంగుల , గానం.దేవన్ , హరిణి

అందాల యువరాణి , గానం.మహాలక్ష్మి, ఉదిత్ నారాయణ్

చెలి వైపు చూసే , గానం.కె.కె.ఉష .

## సాంకేతికవర్గం
* కథ, సంగీతం, దర్శకత్వం: ఎస్. వి. కృష్ణారెడ్డి
* నిర్మాత: తరంగ సుబ్రహ్మణ్యం
* మాటలు: దివాకర్ బాబు
* ఛాయాగ్రహణం: శరత్
* కూర్పు: కె. రాంగోపాల్ రెడ్డి
* పంపిణీదారు: తరంగ ఫిల్మ్స్

## మూలాలు

వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:తెలుగు కుటుంబకథా సినిమాలు
వర్గం:సౌందర్య నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:సునీల్ నటించిన సినిమాలు
వర్గం:ఎస్.వి. కృష్ణారెడ్డి దర్శకత్వం వహించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:జె.డి.చక్రవర్తి సినిమాలు
వర్గం:అల్లు రామలింగయ్య నటించిన సినిమాలు
వీడే

**వీడే** 2003లో రవిరాజా పినిశెట్టి దర్శకత్వంలో విడుదలైన సినిమా. రవితేజ, ఆర్తి అగర్వాల్ ఇందులో ప్రధాన పాత్రధారులు.

## కథ
బొబ్బర్లంక అనే గ్రామంలో ప్రజలు కాలుష్యం వలన తాగునీటికి బాగా ఇబ్బంది పడుతుంటారు. దీనికి కారణం ఆ ఊరికి సమీపంలో ఉన్న కర్మాగారం నుంచి అక్రమంగా వెలువడే వ్యర్థాలు ప్రజలు తమ అవసరాలకు వాడే నీటిలో కలవడం. గ్రామంలో ప్రజలంతా ఈ సమస్యను ఎలాగైనా పరిష్కరించాలని పరిశ్రమకు వ్యతిరేకంగా పై అధికారులకు నివేదించాలనుకుంటారు. ఆ గ్రామంలో ఏడుకొండలు అనే యువకుడు ఈ సమస్యను తమ ప్రజా ప్రతినిధియైన బత్తుల బైరాగి నాయుడికి నివేదించడానికి పట్నం వస్తాడు. అక్కడ అతనికి ఘోరమైన అవమానం ఎదురవుతుంది. తనను, తన గ్రామాన్ని అవమానించిన బైరాగి నాయుడికి ఎలాగైనా బుద్ధి చెప్పాలని తీర్మానించుకుంటాడు ఏడుకొండలు. తన తెలివితేటలతో, స్వప్న అనే జర్నలిస్టు సహాయంతో బైరాగి నాయుడు పదవి ఊడేలా చేస్తాడు. తమ గ్రామ సమస్యను ముఖ్యమంత్రి దృష్టికి తీసుకెళ్ళేలా చేస్తాడు. బైరాగి నాయుడు ఆసుపత్రిలో ఉన్న ముఖ్యమంత్రిని చంపడానికి ప్రయత్నిస్తే ఏడుకొండలు వచ్చి కాపాడతాడు. తమ ఊరి సమస్యను పరిష్కరించి గ్రామానికి తిరిగి వెళ్ళడంతో కథ ముగుస్తుంది.

## తారాగణం
* ఏడుకొండలుగా రవితేజ
* మంగతాయారుగా ఆర్తి అగర్వాల్
* బత్తుల బైరాగి నాయుడుగా సాయాజీ షిండే
* స్వర్ణక్క గా నళిని
* మంగతాయారు బామ్మ గా తెలంగాణా శకుంతల
* స్వప్న గా రీమా సేన్
* వెంకటేశ్వరరావు గా మనోజ్ కె. జయన్
* బైరాగి నాయుడు పి. ఎ సుబ్రహ్మణ్యం గా ధర్మవరపు సుబ్రహ్మణ్యం
* సన్నీ గా ఆలీ
* వేణుమాధవ్
* రాజా రవీంద్ర
* షకీలా
* సోనా హైడెన్
* పశుపతి

## పాటలు
ఈ సినిమాలో పాటలన్నీ చక్రి స్వరపరిచాడు. తెలంగాణా శకుంతల *అడుగడుగో వస్తున్నాడు వీర భయంకరుడే* అనే పాట పాడింది.
* కిన్నెరసాని వన్నెల రాణి , రచన: సాహితి, గానం. హరిహరన్, కౌసల్య 
* అమ్మడి యమ్మా , రచన: సాహితి, గానం. రవివర్మ 
* ఎదురంటూ లేనే లేని , రచన: భాస్కర భట్ల రవికుమార్, గానం. చక్రి 
* అందమైన పాప పేరు , రచన: భాస్కర భట్ల రవికుమార్, గానం. శంకర్ మహదేవన్, కౌసల్య 
* అడుగడుగో వస్తున్నాడు వీర భయంకరుడే , రచన: సుద్దాల అశోక్ తేజ, గానం తెలంగాణ శకుంతల 
* చమకు నాంచల్ , రచన: సాహితీ, గానం. ఉదిత్ నారాయణ్,ఉపద్రస్ట సునీత.

## మూలాలు

వర్గం:2003 తెలుగు సినిమాలు
ఎన్.కుమారయ్య

జస్టిస్ **ఎన్.కుమారయ్య** ఆంధ్రప్రదేశ్ హైకోర్టు యొక్క ప్రధానన్యాయమూర్తి.

కుమారయ్య 1909, జూన్ 15న కరీంనగర్ జిల్లా, కొడిమ్యాలలో, మధ్యతరగతి కుమ్మరి కుటుంబంలో జన్మించాడు. కరీంనగర్ మాధ్యమిక పాఠశాలలో, వరంగల్ ఉన్నత పాఠశాలలో పాఠశాల విద్య పూర్తిచేసుకొని, హైదరాబాదులోని ఉస్మానియా విశ్వవిద్యాలయంలో పట్టభద్రుడయ్యాడు. 1931 జూలై 26న హైదరాబాదు సివిల్ సర్వీసులో చేరాడు. 1935 లో మున్సిఫ్ మాజిస్ట్రేటుగా, 1943లో జిల్లా అదనపు న్యాయవాదిగా, 1946 జిల్లా న్యాయమూర్తిగా, 1948లో సెషన్సు న్యాయవాదిగా అంచెలంచెలుగా వృత్తిలో ఎదిగాడు.

1955లో హైదరాబాదు హైకోర్టుకు న్యాయమూర్తిగా నియమించబడ్డాడు. తిరిగి 1956లో అదనపు న్యాయమూర్తిగా నియమించబడి, 1957, అక్టోబరు 22న శాశ్వత న్యాయమూర్తి అయ్యాడు. హైకోర్టు న్యాయమూర్తిగా 14 సంవత్సరాలు పనిచేసిన తర్వాత 1969లో ఆంధ్రప్రదేశ్ హైకోర్టు ప్రధానన్యాయమూర్తిగా నియమితుడై, ఆ హోదాలో 1971, జూన్ 15న పదవీ విరమణ చేశాడు. నాలుగు సంవత్సరాలు ప్రపంచబ్యాంకు ట్రిబ్యునల్లో న్యాయవాదిగా పనిచేశాడు. కాకతీయ విశ్వవిద్యాలయం జస్టిస్ కుమారయ్యకు గౌరవ డాక్టరేటు ప్రధానం చేసింది.

కుమారయ్య 2005, జనవరి 9న ఈస్ట్ మారేడుపల్లిలోని తన స్వగృహంలో కొంతకాలం పాటు ఆస్వస్థతకు గురై మరణించాడు. ఈయనకు ఐదుగురు కొడుకులు, ఇద్దరు కూతుర్లు.

## మూలాలు

వర్గం:1909 జననాలు
వర్గం:2005 మరణాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలుగువారిలో న్యాయవాదులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:జగిత్యాల జిల్లాకు చెందిన హైకోర్టు న్యాయమూర్తులు
వర్గం:జగిత్యాల జిల్లాకు చెందిన హైకోర్టు ప్రధాన న్యాయమూర్తులు
వర్గం:జగిత్యాల జిల్లా న్యాయవాదులు
అమరావతి (సినిమా)

**అమరావతి** 2009 లో రవిబాబు దర్శకత్వంలో విడుదలైన థ్రిల్లర్ సినిమా. రవిబాబు, స్నేహ, భూమిక, తారకరత్న, గద్దె సింధూర ఇందులో ప్రధాన పాత్రలు పోషించారు.

## తారాగణం
* పోలీసు ఆఫీసరు వెంకట్ గా రవిబాబు
* శ్రీనుగా తారకరత్న
* లత వెంకట్ గా స్నేహ
* భూమిక
* గద్దె సింధూర
* అల్లరి సుభాషిణి 

## సాంకేతిక వర్గం

* దర్శకుడు: రవిబాబు  
* రచన: రవిబాబు
* సంగీతం: శేఖర్ చంద్ర 
* ఛాయా గ్రహణం: సుధాకర్ రెడ్డి  
* నిర్మాత: వి.ఆనంద్ ప్రసాద్ 
* నిర్మాణ సంస్థ : భవ్య క్రియేషన్స్ 
* విడుదల:03:12:2009.

## పురస్కారాలు

## మూలాలు


వర్గం:తెలుగు థ్రిల్లర్ సినిమాలు
వర్గం:2009 తెలుగు సినిమాలు
పచ్చా మధు

**పచ్చా మధు** ఒక ప్రముఖ ఛాయాగ్రాహకుడు. చాలా ఏళ్ళుగా పలు టి.వి కార్యక్రమాలకు డైరెక్టర్ ఆఫ్ ఫోటోగ్రఫీ (డి. ఓ. పి) గా పనిచేశాడు. ముఖ్యంగా ఈటీవీలో వచ్చే జబర్దస్త్ లాంటి ప్రజాదరణ పొందిన అనేక కార్యక్రమాలకు డి.ఓ.పిగా పనిచేశాడు. ఎ ఫిల్మ్ బై అరవింద్ అనే ఒక థ్రిల్లర్ సినిమాలో ఓ చిన్న పాత్రలో కూడా నటించాడు.

## టివి కార్యక్రమాలు
ఈటివి, మాటీవీ, జెమిని టి.వి లాంటి ప్రముఖ ఛానళ్ళలో ప్రజాదరణ పొందిన కార్యక్రమాలకు కెమెరామెన్ గా పనిచేశాడు.
* జబర్దస్త్
* జీన్స్
* క్యాష్
* మేము సైతం
* రచ్చబండ
* బూం బూం
* లక్ష్మీ టాక్ షో
* ఆలీతో జాలీగా
* ఆలీ 369
* మా మహాలక్ష్మి

## మరణం
తీవ్ర అనారోగ్యంతో 2016 డిసెంబరు 8 న మరణించాడు.

## మూలాలు

వర్గం:2016 మరణాలు
ప్రియనేస్తమా

**ప్రియనేస్తమా** 2002, జనవరి 25న విడుదలైన తెలుగు చలన చిత్రం. ఉషాకిరణ్ మూవీస్ పతాకంపై రామోజీరావు నిర్మాణ సారథ్యంలో ఆర్. గణపతి దర్శకత్వం వహించిన ఈ చిత్రంలో తొట్టెంపూడి వేణు, మాళవిక, చలపతి రావు, ఢిల్లీ రాజేశ్వరి, చంద్ర మోహన్, శివాజీ తదితరులు ముఖ్యపాత్రలలో నటించగా, దేవిశ్రీ ప్రసాద్, విద్యాసాగర్ సంగీతం అందించారు.

## నటవర్గం
* తొట్టెంపూడి వేణు
* మాళవిక
* చలపతి రావు
* ఢిల్లీ రాజేశ్వరి
* చంద్ర మోహన్
* శివాజీ

## సాంకేతికవర్గం
* దర్శకత్వం: ఆర్. గణపతి
* నిర్మాత: రామోజీరావు
* సంగీతం: దేవిశ్రీ ప్రసాద్, భరణి, విద్యాసాగర్
* పాటలు: చంద్రబోస్, సిరివెన్నెల, సుద్దాల అశోక్ తేజ, భువనచంద్ర
* పంపిణీదారు: మయూరి ఫిలిం డిస్ట్రిబ్యూటర్స్

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:రామోజీరావు నిర్మించిన సినిమాలు
వర్గం:వేణు నటించిన సినిమాలు
వర్గం:చలపతి రావు నటించిన సినిమాలు
వర్గం:చంద్రమోహన్ నటించిన సినిమాలు
వర్గం:శివాజీ నటించిన సినిమాలు
మాణిక్యపురం

* మాణిక్యపురం (లింగాల ఘన్‌‌పూర్‌) : తెలంగాణ రాష్ట్రంలోని జనగామ జిల్లా లింగాల ఘన్‌‌పూర్‌ మండలానికి చెందిన గ్రామం
* మాణిక్యపురం (కవిటి) :ఆంధ్రప్రదేశ్ రాష్ట్రంలోని శ్రీకాకుళం జిల్లా కవిటి మండలానికి చెందిన గ్రామం.
ఓ చినదాన

**ఓ చినదాన** 2002, జనవరి 25న విడుదలైన తెలుగు చలన చిత్రం. ఇ. సత్తిబాబు దర్శకత్వం వహించిన ఈ చిత్రంలో శ్రీకాంత్, శ్రుతి రాజ్, రాజా, గజాలా, కోట శ్రీనివాసరావు, జయప్రకాశ్ రెడ్డి, ఆలీ, తనికెళ్ళ భరణి, కోవై సరళ, బాబు మోహన్ తదితరులు ముఖ్యపాత్రలలో నటించగా, విద్యాసాగర్ సంగీతం అందించారు.

## నటవర్గం
* శ్రీకాంత్
* శ్రుతి రాజ్
* రాజా
* గజాలా
* కోట శ్రీనివాసరావు
* జయప్రకాశ్ రెడ్డి
* ఆలీ
* తనికెళ్ళ భరణి
* కోవై సరళ
* బాబు మోహన్
* ఆషా సైని

## సాంకేతికవర్గం
* కథ, చిత్రానువాదం, దర్శకత్వం: ఇ. సత్తిబాబు
* నిర్మాత: మల్లపూడి బ్రహ్మానందం
* సంగీతం: విద్యాసాగర్
* పాటలు: సిరివెన్నెల
* మాటలు: మరుధూరి రాజా
* కళ: సత్యనారాయణ
* ఛాయాగ్రహణం: రాం ప్రసాద్
* నృత్యాలు: తార - ప్రసన్న
## పాటలు

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:శ్రీకాంత్ నటించిన సినిమాలు
వర్గం:గజాలా నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఆలీ నటించిన సినిమాలు
వర్గం:తనికెళ్ళ భరణి సినిమాలు
వర్గం:బాబు మోహన్ నటించిన సినిమాలు
కొండవీటి సింహాసనం

**కొండవీటి సింహాసనం** 2002, ఫిబ్రవరి 8న విడుదలైన తెలుగు చలన చిత్రం. దాసరి నారాయణరావు దర్శకత్వం వహించిన ఈ చిత్రంలో మోహన్ బాబు, సౌందర్య, దాసరి నారాయణరావు, హర్షవర్ధన్, ఉదయభాను, లయ, తెలంగాణ శకుంతల తదితరులు ముఖ్యపాత్రలలో నటించగా, కోటి సంగీతం అందించారు.

## నటవర్గం
* మోహన్ బాబు
* సౌందర్య
* దాసరి నారాయణరావు
* హర్షవర్ధన్
* ఉదయభాను
* లయ
* తెలంగాణ శకుంతల

## సాంకేతికవర్గం
* దర్శకత్వం:	దాసరి నారాయణరావు
* నిర్మాత: దాసరి నారాయణరావు
* సంగీతం: కోటి

## మూలాలు

వర్గం:తెలుగు కుటుంబకథా సినిమాలు
వర్గం:కోటి సంగీతం అందించిన సినిమాలు
వర్గం:మోహన్ బాబు నటించిన సినిమాలు
వర్గం:సౌందర్య నటించిన సినిమాలు
వర్గం:లయ నటించిన సినిమాలు
వర్గం:దాసరి నారాయణరావు దర్శకత్వం వహించిన సినిమాలు
వర్గం:దాసరి నారాయణరావు నటించిన సినిమాలు
కొక్కుల పద్మావతి

**కొక్కుల పద్మావతి** ( మే 5, 1958) కథా రచయిత్రి, అనువాదకురాలు.
## జననం
కొక్కుల పద్మావతి 1958 మే 5 న నాగపూర్లో జన్మించింది. ప్రస్తుతం కరీంనగర్ లో స్థిరపడింది.  ఆమె పాఠశాల విద్యనంతా మరాఠీ మీడియంలో చదివి, వివాహానంతరం అంబేద్కర్‌ ఓపెన్‌ యూనివర్శిటీ నుంచి తెలుగులో డిగ్రీ చేసింది. మరాఠీ కథలు చదవటమంటే ఆమెకు చాలా ఇష్టం. అదే స్థాయిలో తెలుగు కథలపై కూడా అభిమానాన్ని పెంచుకొని, మరాఠీ నుంచి తెలుగు భాషలోకి కథలను అనువాదం చేయటం ప్రారంభించింది. అందులో ముఖ్యంగా పేర్కొనదగినవి ”విహార్‌”, ”అతనికథ”, అంతేగాక  ”పాలమీగడ”, ”ప్రశంస” వంటి స్వతంత్ర కథలను కూడా రచిందింది. 

## జీవిత విశేషాలు
కొక్కుల పద్మావతి మరాఠీ మాతృభాష. హింది, తెలుగు, మరాఠీ భాషల్లో ఒక భాష నుండి మరో భాషకు కథలు అనువాదాలు చేస్తారు. ఈమె కథలు వార్త, ఆంధ్రజ్యోతి, విపుల ప్రత్రికల్లో ప్రచురించబడ్డాయి.

## రచనలు
* అతన్నిచదివించండి 	
* కార్మికుడి భార్య 	
* కార్మికుని భార్య
## మూలాలు


వర్గం:1958 జననాలు
వర్గం:కరీంనగర్ జిల్లా రచయిత్రులు
వర్గం:తెలుగు రచయిత్రులు
వర్గం:జీవిస్తున్న ప్రజలు
చావా శివకోటి

**చావా శివకోటి** (జననం: 18 నవంబర్, 1940) తెలంగాణకు చెందిన కథా రచయిత, కవి.
## జననం
చావా శివకోటి 1940, 14 డిసెంబర్ న ఖమ్మం జిల్లాలో జన్మించారు. 

## జీవిత విశేషాలు
చావా శివకోటి ఈయన అనేక కథలు రచించారు. ఇతని కథలు పత్రిక, మయూరి, ఆంధ్రప్రభ, ఆంధ్రజ్యోతి, రచన పత్రికలో ప్రచురించబడ్డాయి. తెలంగాణ ఉద్యమాల ముందు గ్రామాల స్వరూపాల గురించి రచించారు. ఇతని కలం పేరు శివకోటి.

## కథలు

* అడవి
* అరక్షణం-ఆలోచన	
* అంతరాలు		
* అ (హ)వ్వ	
* అర్థం కానిది
* అదిగో కాకి			
* ఇది కథ కాదు	
* ఇది ప్రశ్న కాదు	
* ఇదేమిటి?
* ఈ దేశం నాది
* ఊరు బ్రతుకతది	
* ఎక్కడున్నట్టు	
* ఎటు ఎందుకు	
* ఎటు?	
* ఏం కులం	మయూరి
* ఎవరికెవరు	
* ఏ రాయయితేం...		
* ఏమిటిది?	
* ఓట్ల పండగ
* కథ...	
* కర్ణపిశాచి	
* కాంచనమృగం	
* కావడి కొయ్యేనోయ్ కుండలు మన్నేనోయ్		
* కీకారణ్యం	
* గడీ	రచన	
* గతించని 
* గుండె గొంతున ఆగిన పొలికేక	
* చందన		
* చందమామ

## కథ సంపుటి
* కథలోయ్ కథలు

https://epaper.andhrajyothy.com/Home/ShareImage?Pictureid=4bbc3b55

## మూలాలు

వర్గం:1940 జననాలు
వర్గం:తెలంగాణ రచయితలు
వర్గం:తెలుగు కథా రచయితలు
వర్గం:తెలుగు కవులు
వర్గం:జన్మస్థలం తెలియని వ్యక్తులు
వర్గం:తెలుగు రచయితలు
ఖుషి ఖుషీగా

**ఖుషీ ఖుషీగా ** 2004 లో జి. రాంప్రసాద్ దర్శకత్వంలో విడుదలైన సినిమా. ఇందులో జగపతి బాబు, రమ్యకృష్ణ, వేణు, నిఖిత, సంగీత ముఖ్యపాత్రల్లో నటించారు.

## కథ
సూర్యప్రకాష్ అలియాస్ ఎస్. పి ఒక బ్రహ్మచారి. ఇతనికి అమ్మాయిలన్నా ప్రేమన్నా పడదు. తన ఇంట్లో కూడా మైదానం అనే వ్యక్తిని వంట దగ్గర్నుంచి అన్ని పనులకూ నియమించుకుంటాడు. ఎస్. పి భవాని పై కోర్టులో ఓ కేసు గెలిచి చనిపోయిన తన తండ్రి ఆస్తి సంపాదించుకుంటాడు. ఓడిపోయినందుకు ప్రతీకారంగా భవాని అతనిమీద ఎలాగైనా పగ తీర్చుకోవాలనుకుంటుంది. ఎస్. పి ఇల్లు ఒక అమ్మాయిల వసతి గృహం పక్కనే ఉంటుంది. ఇలా ఉండగా ఎస్. పి బావమరిది శ్రీ కుమార్ పనీ పాట లేకుండా తిరుగుతున్నాడని అతని తండ్రి ఎస్. పి. కి వ్యాపారంలో సహాయం చేయమని పంపిస్తాడు. ఇతను అమ్మాయిల వెంట పడుతూ ఉంటాడు. పక్కనే హాస్టల్ లో ఉన్న సంధ్య అనే అమ్మాయిని చూసి ప్రేమలో పడతాడు. ఎస్. పి. సంధ్యకు తనెవరో తెలీకుండా సహాయం చేస్తుంటాడు.

## తారాగణం
* సూర్యప్రకాష్/ఎస్. పి గా జగపతి బాబు
* శ్రీకుమార్/శ్రీ  గా వేణు
* భవాని గా రమ్యకృష్ణ
* సంధ్య గా నిఖిత
* సత్యభామ/భామ గా సంగీత
* మైదానం గా ధర్మవరపు సుబ్రహ్మణ్యం
* సునీల్
* దేవన్
* ప్రగతి
* భానుచందర్
* గిరిబాబు
* ఆలీ 

## పాటల జాబితా
* తియ్యని ఈ నిజం , రచన: ఉమామహేశ్వరరావు, గానం.హరిహరన్, మాతంగి
* గోదారి గట్టుంది, రచన: ఇ.ఎస్.మూర్తి , గానం.రాజేష్, శ్రేయా ఘోషల్
* చామంతి పూబంతి , రచన: భువన చంద్ర, గానం.కార్తీక్, టిప్పు , సుజాత
* ఆకాశదేశాన , రచన: చైతన్య ప్రసాద్, గానం.ఉదిత్ నారాయణ్ , శ్రేయా ఘోషల్
* ప్రేమించే, రచన: ఇ.ఎస్.మూర్తి , గానం.విజయ్ యేసు దాస్
* సిరిసిరి మువ్వల , రచన: సాహితి, గానం.ఉన్నికృష్ణన్, టీప్పు , రాజేష్, సుజాత, శ్రీవిద్య.

## మూలాలు

వర్గం:2004 తెలుగు సినిమాలు
నీ ప్రేమకై

**నీ ప్రేమకై** 2002, మార్చి 1న విడుదలైన తెలుగు చలన చిత్రం. సురేష్ ప్రొడక్షన్స్ పతాకంపై దగ్గుబాటి రామానాయుడు నిర్మాణ సారథ్యంలో ముప్పలనేని శివ దర్శకత్వం వహించిన ఈ చిత్రంలో అబ్బాస్, వినీత్, లయ, సోనియా అగర్వాల్, బ్రహ్మానందం, అలీ, ఎ.వి.ఎస్., ఎమ్మెస్ నారాయణ, సనా, కైకాల సత్యనారాయణ తదితరులు ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు. ముప్పలనేని శివకు నంది ఉత్తమ స్క్రీన్‌ప్లే రచయితలుగా నంది బహుమతి లభించింది.

## నటవర్గం
* అబ్బాస్ (పార్ధు) 
* వినీత్ (శ్రీనివాస్)
* లయ (అంజలి)
* సోనియా అగర్వాల్
* దగ్గుబాటి రామానాయుడు
* కైకాల సత్యనారాయణ
* చంద్రమోహన్
* బ్రహ్మానందం
* బేతా సుధాకర్
* ఎ.వి.ఎస్.
* అలీ
* ఎమ్మెస్ నారాయణ
* కెపివి ప్రసాద్
* మనోరమ
* కవిత
* సనా
* అనితా చౌదరి
* విమలాశ్రీ

## సాంకేతికవర్గం
* దర్శకత్వం: ముప్పలనేని శివ
* నిర్మాత: దగ్గుబాటి రామానాయుడు
* రచన: వి. సతీష్
* సంగీతం: ఎస్. ఎ. రాజ్‌కుమార్
* ఛాయాగ్రహణం: వి. జయరాం
* కూర్పు: కె.వి. కృష్ణారెడ్డి
* నిర్మాణ సంస్థ: సురేష్ ప్రొడక్షన్స్

## పాటలు

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:ముప్పలనేని శివ దర్శకత్వం వహించిన సినిమాలు
వర్గం:లయ నటించిన సినిమాలు
వర్గం:సత్యనారాయణ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:ఆలీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సుధాకర్ నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:ఎం.ఎస్.నారాయణ నటించిన సినిమాలు
గోపాల రామానుజం

**గోపాల రామానుజం** (1915–2001) భారతీయ రాజకీయనాయకుడు, భారత జాతీయ ట్రేడ్ యూనియన్ కాంగ్రేసు సహస్థాపకుడు. ఈయన 1915 మే 28న తమిళనాడు రాష్ట్రం, రామనాథపురం జిల్లాలోని ఎదిర్‌కొట్టాల్ గ్రామంలో జన్మించాడు. ఈయన మూడవ అత్యున్నత భారత జాతీయ పురస్కారమైన పద్మభూషణ పురస్కార గ్రహీత.

## కార్మిక సంఘం
thumb|గోపాల రామానుజం

రామానుజం 1945 నుండి 1947 వరకు హిందుస్తాన్ మజ్దూర్ సేవక్ సంఘంలో, మహాత్మా గాంధీ స్థాపించిన అహ్మదాబాదులోని మజూర్ మహాజన్‌లో, కార్మిక సంఘపు పనిలో శిక్షణ పొందాడు. 1958 నుండి 1960 కాంగ్రేసుపార్టీ కార్మికవర్గ సంఘమైన భారత జాతీయ ట్రేడ్ యూనియన్ కాంగ్రేసు అధ్యక్షుడిగాను, 1964 నుండి 1984 వరకు ప్రధానకార్యదర్శిగానూ ఉన్నాడు. 1985లో తిరిగి అధ్యక్షుడిగా ఎన్నికై ఆ పదవిలో 1994, ఆగస్టు 3 వరకు పనిచేశాడు. వర్తకసంఘాలపై ఈయన కున్న నిబద్ధతను సత్కరిస్తూ, చెన్నైకి చెందిన నేషనల్ సెంటర్ ఫర్ ఇండస్ట్రియల్ హార్మనీ ప్రతి యేటా జి.రామానుజం స్మారక ఉపన్యాసాన్ని ఏర్పాటు చేస్తుంది. ఈయన పేరు మీద తమిళనాడు ఇన్స్టిట్యూట్ ఆఫ్ లేబర్ స్టడీస్లో ఒక శాశ్వత ఆచార్యపీఠం కూడా ఉంది.

## గవర్నరు
రామానుజం 1994, ఆగస్టు 4 నుండి 1995 జూన్ 15 వరకు గోవా  గవర్నురుగా పనిచేశాడు. 1995 జూన్ 18 నుండి 1997 జనవరి 30 వరకు ఒడిశా గవర్నరుగా పనిచేశాడు 1997 ఫిబ్రవరి 13 నుండి 1997 డిసెంబరు 13 వరకు మరోసారి ఒడిశా గవర్నరుగా ఉన్నాడు. ఆంధ్రప్రదేశ్ గవర్నరుగా పనిచేస్తున్న కృష్ణకాంత్ ఉపరాష్ట్రపతిగా ఎన్నికైనప్పుడు, రామానుజం 1997, ఆగస్టు 22 నుండి నవంబరు 23 వరకు ఆంధ్రప్రదేశ్ గవర్నరుగా అదనపు బాధ్యతలు చేపట్టాడు.

## మూలాలు

వర్గం:1915 జననాలు
వర్గం:2001 మరణాలు
వర్గం:ఆంధ్రప్రదేశ్ గవర్నర్లు
వర్గం:ఒడిశా గవర్నర్లు
వర్గం:గోవా గవర్నర్లు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
కె.సి.అబ్రహాం

**కొచ్చక్కన్ చాకో అబ్రహాం** 1978 ఆగస్టు 15 నుండి 1983 ఆగస్టు 14 వరకు ఆంధ్రప్రదేశ్ గవర్నరుగా ఉన్నాడు. ఈయన భారత జాతీయ కాంగ్రేసుకు చెందిన రాజకీయనాయకుడు, గాంధేయవాది.

## ప్రారంభ జీవితం
అబ్రహాం 1899, జనవరి 20న కేరళ రాష్ట్రంలోని కొచ్చిన్లో జన్మించాడు. ఈయన తండ్రి కొచ్చక్కన్ చాకో. పట్టభద్రుడైన తర్వాత 30 ఏళ్ళపాటు పాఠశాల అధ్యాపకుడిగా, ప్రధానోపాధ్యాయుడిగా పనిచేశాడు.

## రాజకీయాల్లో
అధ్యాపక వృత్తినుండి విరమణ పొందిన తర్వాత అబ్రహాం క్రియాశీలక రాజకీయల్లోకి అడుగుపెట్టాడు. అబ్రహాం 1954 నుండి 1956 వరకు ట్రావెంకూరు శాసనసభ సభ్యుడిగా ఉన్నాడు. ఆ తరువాత కాంగ్రెస్ పార్టీ తరఫున ఒకటవ, రెండవ కేరళ శాసనసభల్లో నరక్కల్ నియోజకవర్గానికి ప్రాతినిధ్యం వహించాడు. 1964లో కేరళ పిసిసి అధ్యక్షుడుగా పనిచేశాడు. 1969లో జాతీయస్థాయిలో కాంగ్రెస్ పార్టీ చీలినప్పుడు కాంగ్రెస్ వర్కింగ్ కమిటీ సభ్యుడిగా ఉన్నాడు. 21 మంది కమిటీ సభ్యుల్లో, పది మంది సిండికేటుకు, పది మంది ఇందిరకు మద్దతుగా చీలినప్పుడు, కె.సి.అబ్రహాం సిండికేటు వైపు మొగ్గుచూపినా, ఈయన ఇరువర్గాలకు సయోధ్య కుదుర్చటానికి మధ్యవర్తిత్వం వహించాడు. చర్చలు విఫలమై చివరకు అబ్రహాం సిండికేటుకు మద్దతివ్వడంతో భారత జాతీయ కాంగ్రెస్ నుండి ఇందిరా గాంధీ బహిష్కరణకు గురైంది.

## వ్యక్తిగత జీవితం
ఈయన భార్య ఎలిజబెత్. వీరి ఏకైక సంతానం, వీరి కుమారుడు కొచ్చిలో ప్రముఖ హృదయవైద్యుడు. అబ్రహాం 1986 మార్చి14న మరణించాడు.

## మూలాలు

వర్గం:1899 జననాలు
వర్గం:1986 మరణాలు
వర్గం:ఆంధ్రప్రదేశ్ గవర్నర్లు
కిలంబాక్కం

**కిలంబాక్కం** చెన్నై పట్టణం లో ఒక ప్రాంతం. ఈ ప్రాంతం కాంచీపురం జిల్లా లోని తిరుపోరూర్ తాలూకా లోనిది. ఈ ప్రాంత ఆదాయం చెంగల్పట్టు రెవెన్యూ డివిజన్ కర్యలయం పరిధిలో ఉంది. ఈ ప్రాంతానికి దగ్గరలోనే కొవ్లాంగ్ సముద్రతీరం ఉంది. ఈ ప్రాంతానికి తిరుపొరూర్ శాసనసభ స్థానంలో కలసి ఉంది.

## మూలాలు


## ఇంక చూడండి
కవ్లోంగ్ సముద్రతీరం • మహాబలిపురం

## References
__FORCETOC__
__NOEDITSECTION__
__DISAMBIG__

వర్గం:చెన్నై పట్టణపు ప్రాంతాలు
ప్రిన్సెస్ డయానా

***డయానా''' ''' (1961 - 1997), ''బ్రిటిష్ రాజ కుటుంబానికి చెందిన ప్రిన్స్ చార్లెస్ మొదటి  భార్య. బ్రిటిష్ మహారాణి ఎలిజెబెత్ - II కోడలు. ఈవిడ ప్రిన్స్ విలియం (డ్యూక్ అఫ్ కేంబ్రిడ్జి), ప్రిన్స్ హ్యర్రి లకు తల్లి. ఈవిడను ****'డయానా : ప్రిన్సెస్ అఫ్  వేల్స్  *అని పిలుస్తారు".

## బాల్యం
డయానా, బ్రిటిష్ లోని స్పెన్సర్ కుటుంబంకి చెందినా ఎడ్వర్డ్ జాన్ స్పెన్సర్, అతని మొదటి భార్య అయిన ఫ్రాన్సిస్ రూత్ రోచేల నాలుగోవ సంతానం. స్పెన్సర్ కుటుంబానికి, బ్రిటిష్ రాజకుటుంబానికి మధ్య సన్నిహిత సంబంధాలు ఉన్నాయి. డయానా నాయనమ్మ, అమ్మమ్మలు బ్రిటిష్ మహారాణి ఎలిజెబెత్ - 1 వద్ద సహచరులుగా పనిచేసారు. 

డయానా, 1961 ఆగస్టు ౩౦ న శాంద్రింఘంలో గల సెయింట్ మేరీ మగ్దలేనే చర్చిలో బాప్తిసం తీసుకుంది. డయానాకు ఇద్దరు అక్కలు, ఒక అన్నయ్య, ఒక తమ్ముడు. 

డయానాకు ఏడు సంవత్సరాల వయసులో వారి తల్లిదండ్రులు విడాకులు తీసుకున్నారు. కొన్ని సంవత్సరాలు, ఆవిడ తన తల్లి దగ్గర పెరిగింది. అటుతరువాత, ఆమెను తన తండ్రి అధినంలో కొనసాగింది.

## వివాహం
ప్రిన్స్ చార్లెస్ ను మొదటి సరిగా ఆవిడా 1977 నవంబరు 16 లో చూసింది. అప్పుడు ఆవిడా వయసు 16 సంవత్సరాలు. కొన్ని సంవత్సరాలు తరువాత ప్రిన్స్ చార్లెస్, నవంబరు 1980 వ సంవత్సరంలో తమ స్కాటిష్ భవనం నకు డయానాను తీసుకు వెళ్లి తన అమ్మమ్మకు, ఎలిజెబెత్ మహారాణికు, అతని తండ్రి ఫిలిప్పుకు ఆమెను పరిచయం చేసాడు. వారందరికి డయానా బాగా నచ్చింది. 

1981 ఫిబ్రవరి 6 వ తేదిన ప్రిన్స్ చార్లెస్ తన ప్రేమను డయానాకు తెలియచేసాడు. డయానా అతని ప్రేమను అంగీకరించింది. 1981 ఫిబ్రవరి 24 న వారి నిశ్చితార్ధం జరిగింది. 

వారి వివాహం 1981 జూలై 29 న లండన్ లోని సెయింట్ పాల్ కాతేద్రాల్ లో జరిగింది. వివాహం జరిగినప్పుడు డయానా వయసు 21 సంవత్సరాలు.

వారిరువురికి ప్రిన్స్ విలియం, ప్రిన్స్ హర్రీలు జన్మించారు. 

## మరణం
డయానా, 1997 ఆగస్టు 31 న పారిస్ లో ఒక కారు ప్రమాదంలో మరణించారు. మరణించే సమయానికి ఆవిడా ప్రిన్స్ చార్లెస్ నుంచి విడాకులు పొందియున్నారు. ఆవిడా మరణం ప్రపంచానికి దిగ్బ్రాంతిని కలిగించింది. ఎంతోమంది ఆవిడా మరణ వార్తను విని కన్నీరు పెట్టుకున్నారు. బ్రిటిష్ రాజకుటుంబం గౌరవ మరియదలతో 1997 సెప్టెంబరు 6 న అల్త్రోప్ లో డయానా పర్థవ శరీరాన్ని పాతిపెట్టారు.

## మూలాలు


వర్గం:బ్రిటిష్ రాజ కుటుంబసభ్యులు
వర్గం:వేల్స్ యువరాణి

__NOEDITSECTION__
__DISAMBIG__
ఆడుతూ పాడుతూ

**ఆడుతూ పాడుతూ** 2002, ఏప్రిల్ 4న విడుదలైన తెలుగు చలన చిత్రం. దేవి ప్రసాద్ దర్శకత్వం వహించిన ఈ చిత్రంలో శ్రీకాంత్, గాయత్రి జయరామ్, సునీల్, బ్రహ్మానందం, తనికెళ్ళ భరణి, ఎమ్మెస్ నారాయణ, ధర్మవరపు సుబ్రహ్మణ్యం తదితరులు ముఖ్యపాత్రలలో నటించగా, చక్రి సంగీతం అందించారు.

## నటవర్గం
* శ్రీకాంత్ 
* గాయత్రి జయరామ్ 
* సునీల్ 
* బ్రహ్మానందం 
* తనికెళ్ళ భరణి 
* ఎమ్మెస్ నారాయణ 
* ధర్మవరపు సుబ్రహ్మణ్యం

## పాటల జాబితా
ఆడుతూ పాడుతూ, గానం. రవివర్మ, ఆర్. బి. జీవా

చమక్కు చమక్కు, గానం.కౌసల్య

నవ్వవే చిలకమ్మ , గానం.ప్రమోద్ బబ్లూ , సంతోషినీ , విశ్వా

నీలి నీలి , గానం, హరిహరన్ , కౌసల్య

రుకుమని , గానం.టిప్పు , మూర్తి

## సాంకేతికవర్గం
* దర్శకత్వం: దేవి ప్రసాద్
* నిర్మాత: సి.వి. రెడ్డి
* సంగీతం: చక్రి

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:శ్రీకాంత్ నటించిన సినిమాలు
వర్గం:సునీల్ నటించిన సినిమాలు
వర్గం:తనికెళ్ళ భరణి సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:చక్రి సంగీతం అందించిన సినిమాలు
బీ.జె.దివాన్

**జస్టిస్ బిపిన్‌చంద్ర జీవన్‌లాల్ దివాన్** (బీ.జె.దివాన్) స్వాతంత్ర్య సమరయోధుడు, గుజరాత్, ఆంధ్రప్రదేశ్ హైకోర్టులకు ప్రధానన్యాయమూర్తి, ఆంధ్రప్రదేశ్ రాష్ట్ర ఆపద్దర్మ గవర్నరు.
thumb|బీ.జె.దివాన్
## బాల్యం, విద్యాబ్యాసం
బీ.జె.దివాన్, 1919 ఆగస్టు 20న జన్మించాడు. ఈయన విద్యాభ్యాసము అహమ్మదాబాదులో తన తండ్రి జీవన్ లాల్ దీవాన్ స్థాపించిన ప్రొప్రైటరీ ఉన్నత పాఠశాలలో, బొంబాయిలోని విల్సన్ కళాశాల, ప్రభుత్వ న్యాయ కళాశాలలో, బొంబాయి యూనివర్శిటీ స్కూల్ ఆఫ్ ఎకానామిక్స్ అండ్ సోషియాలజీలలో సాగింది.

1941 సెప్టెంబరులో బొంబాయి హైకోర్టు, అపెల్లేట్ విభాగంలో న్యాయవాదిగా నమోదుచేసుకున్నాడు. 1943లో ఒరిజినల్ విభాగంలో నమోదుచేసుకొని 1943 నుండి 1954 వరకు న్యాయవాదిగా ప్రాక్టీసు చేశాడు. 1954, నవంబరు 4న, బొంబాయి నగర సివిల్ న్యాయస్థానంలో అదనపు సెషన్స్ న్యాయమూర్తిగా నియతుడయ్యాడు. 1961 మే 1న అదే న్యాయస్థానంలో ప్రధాన న్యాయమూర్తిగా నియమితుడయ్యాడు. 35 యేళ్ల వయసులో సివిల్ న్యాయస్థానంలో న్యాయమూర్తిగా నియతుడయ్యాడు, 45 యేళ్ళకే హైకోర్టు న్యాయమూర్తిగా నియమించబడ్డాడు.

1962, ఏప్రిల్ 19న గుజరాత్ హైకోర్టు అదనపు న్యాయమూర్తిగా నియమితుడై, 1963, సెప్టెంబరు 23 నుండి శాశ్వత న్యాయమూర్తిగా ఉన్నాడు.1973, జూలై 17న గుజరాత్ హైకోర్టు ప్రధానన్యాయమూర్తిగా నియమితుడయ్యాడు. ఎమర్జెన్సీ కాలంలో కాంగ్రేసు ప్రభుత్వం ఈయన్ను ఆంధ్రప్రదేశ్ హైకోర్టుకు ప్రధానన్యాయమూర్తిగా బదిలీ చేసింది. 1976, జూలై 1 నుండి బీ.జె.దివాన్ ఆంధ్రప్రదేశ్ హైకోర్టు ప్రధానన్యాయమూర్తిగా ఉన్నాడు. అంతే కాకుండా, ఆ సమయంలో 1977 ఫిబ్రవరీ 17 నుండి 1977 మే 5 వరకు ఆంధ్రప్రదేశ్ రాష్ట్ర ఆపద్ధర్మ గవర్నరుగా పనిచేసే అవకాశం కూడా ఈయనకు కలిగింది. ఆ తరువాత తిరిగి 1977 ఆగస్టు 28న గుజరాత్ హైకోర్టుకు ప్రధానన్యాయమూర్తిగా బదలీ అయ్యి, 1981 ఆగస్టు 20న పదవీ విరమణ పొందేవరకు ఆ పదవిలో కొనసాగాడు.

బీ.జె.దివాన్, 2012 మార్చి 12న మరణించాడు.

## మూలాలు

వర్గం:1919 జననాలు
వర్గం:2012 మరణాలు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:ఆంధ్రప్రదేశ్ గవర్నర్లు
వర్గం:భారతీయ న్యాయమూర్తులు
ఎస్.ఓబుల్‌రెడ్డి

**జస్టిస్ ఎస్.ఓబుల్‌రెడ్డి** (జ. 1916, ఏప్రిల్ 9) ఆంధ్రప్రదేశ్, గుజరాత్ రాష్ట్ర హైకోర్టులకు ప్రధానన్యాయమూర్తి, ఆంధ్రప్రదేశ్ గవర్నరు.

ఓబుల్‌రెడ్డి విద్యాభ్యాసం నందలూరు బోర్డు ఉన్నత పాఠశాల, అనంతపురం ప్రభుత్వ ఆర్ట్స్ కళాశాలలో, మద్రాసు ప్రెసిడెన్సీ కళాశాలలో, మద్రాసు లా కాలేజీలో సాగింది. 1947లో న్యాయవాద వృత్తిని ప్రారంభించి, గ్రేడ్ 2, గ్రేడ్ 1, జిల్లా, సెషన్ స్ న్యాయమూర్తిగా పదవోన్నతి పొందుతూ, ఆంధ్రప్రదేశ్ హైకోర్టులో అదనపు న్యాయమూర్తిగా, ఆపై శాశ్వత న్యాయమూర్తిగా 1974 వరకు పనిచేశాడు.1974, జూన్ 1 న ఆంధ్రప్రదేశ్ హైకోర్టు ప్రధానన్యాయమూర్తిగా నియమితుడయ్యాడు. ఆపదవిలో కొనసాగుతున్న కాలంలో 1975 జనవరి 26 నుండి 1976 జూలై 10 వరకు, దాదాపు ఒక సంవత్సరం పాటు ఆంధ్రప్రదేశ్ రాష్ట్ర తాత్కాలిక గవర్నరుగా బాధ్యతలు చేపట్టాడు. ఎమర్జెన్సీ కాలంలో అప్పటి కేంద్ర ప్రభుత్వానికి నచ్చని విధంగా తీర్పుచెప్పినందుకు 1976, జూలై 7న గుజరాత్ హైకోర్టుకు ప్రధానన్యాయమూర్తిగా బదిలీ అయ్యాడు. తిరిగి ఆంధ్రప్రదేశ్ హైకోర్టు ప్రధానన్యాయమూర్తిగా 1977 ఆగస్టు 19న బదిలీ అయ్యాడు. ఆ పదవిలో 1978, ఏప్రిల్ 8 దాకా పనిచేసి పదవీవిరమణ పొందాడు.

నేషనల్ లా కమిషన్ అధ్యక్షుడు జస్టిస్ ఎం.జగన్నాథరావు, ఓబుల్‌రెడ్డి గురించి ప్రసంగిస్తూ,  "జస్టిస్ ఓబుల్‌రెడ్డి చాలా తెలివైనవాడు, చురుకు, చలాకీ, సాంప్రదాయక న్యాయమూర్తి. ప్రగతిశీలక న్యాయమూర్తి కాదు. కఠినమైన క్రమశిక్షణాపరుడు. న్యాయవాదులతోనూ, న్యాయసంఘంతోనూ అదే క్రమశిక్షణతో వ్యవహరించేవాడు. తనక్రింది న్యాయవాదులు కానీ, న్యాయవాదసంఘంగానీ, తన నియమనిబంధనలు ఏమనుకుంటుందో అని పెద్దగా పట్టించుకొనేవాడు కాదు. జూనియర్ న్యాయవాదులతోనూ, సీనియర్ న్యాయవాదులతోనూ ఒకేలా ప్రవర్తించేవాడు. తీర్పులివ్వటంలో ఎప్పుడూ జాప్యం చేయలేదు. దైవభీతి కలవాడు, దైవసంకల్పాన్ని పై నమ్మకం కలవాడు." అని వర్ణించాడు.

## మూలాలు

వర్గం:1916 జననాలు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:తెలుగువారిలో న్యాయవాదులు
వర్గం:ఆంధ్రప్రదేశ్ గవర్నర్లు
వర్గం:గుజరాత్ హైకోర్టు ప్రధాన న్యాయమూర్తులు
వర్గం:కడప జిల్లా న్యాయవాదులు
వర్గం:కడప జిల్లాకు చెందిన హైకోర్టు ప్రధాన న్యాయమూర్తులు
ఆనందో బ్రహ్మ

**ఆనందో బ్రహ్మ** మహి వి. రాఘవ దర్శకత్వంలో 2017 ఆగస్టు 18 న విడుదలైన సినిమా. విజయ్ చిల్లా, శశి దేవారెడ్డి ఈ సినిమా నిర్మాతలు. శ్రీనివాస రెడ్డి, తాప్సీ, రాజీవ్ కనకాల, విజయ్ చందర్, వెన్నెల కిషోర్, తాగుబోతు రమేష్, షకలక శంకర్ ఇందులో ముఖ్యపాత్రలు పోషించారు.

## తారాగణం
* రాజీవ్ కనకాల
* విజయ్ చందర్
* తాప్సీ
* శ్రీనివాస రెడ్డి
* వెన్నెల కిషోర్
* తాగుబోతు రమేష్
* షకలక శంకర్
* రాజా రవీంద్ర
* కారుమంచి రఘు

## పాటల జాబితా
* మెరిసే, రచన: కృష్ణకాంత్, గానం. ఎస్. వి.  జననీ
*అహం బ్రహ్మాస్మి, రచన: మహి వి.రాఘవ్, గానం.మాల్గాడి శుభ 
*
*

## మూలాలు

వర్గం:2017 తెలుగు సినిమాలు
మౌనమేలనోయి

**మౌనమేలనోయి** 2002, ఏప్రిల్ 22న విడుదలైన తెలుగు చలన చిత్రం. శ్యామ్ ప్రసాద్ దర్శకత్వం వహించిన ఈ చిత్రంలో సచిన్ జోషి, సంపద, దేవన్, చలపతిరావు, తనికెళ్ళ భరణి, ఆలీ, ఎమ్మెస్ నారాయణ, ఢిల్లీ రాజేశ్వరి తదితరులు ముఖ్యపాత్రలలో నటించగా, రమణ గోగుల సంగీతం అందించారు.

## నటవర్గం
* సచిన్ జోషి
* సంపద
* దేవన్
* చలపతిరావు
* తనికెళ్ళ భరణి
* ఆలీ
* ఎమ్మెస్ నారాయణ
* ఢిల్లీ రాజేశ్వరి

## పాటల జాబితా
ఓ ప్రియురాలా , రచన :వేటూరి సుందర రామమూర్తి గానం.రమణ గోగుల

కృష్ణవేణి తీరంలో, రచన: వేటూరి సుందర రామమూర్తి, గానం.రమణ గోగుల

దంచేటి అమ్మలక్కలలో , రచన:వేటూరి సుందర రామమూర్తి, గానం.రమణ గోగుల, ప్రియా

వయ్యారి నడకలు , రచన: వేటూరి సుందర రామమూర్తి గానం.రమణ గోగుల

ఇది బెనారస్ , రచన: వేటూరి సుందర రామమూర్తి గానం.ప్రియా

ప్రేమే గానమయే , రచన:వేటూరి సుందర రామమూర్తి, గానం.రమణ గోగుల.

## సాంకేతికవర్గం
* దర్శకత్వం: శ్యామ్ ప్రసాద్
* నిర్మాత: మహేష్ రాఠి
* సంగీతం: రమణ గోగుల

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
చైతన్య తపొవన్

ఈ అలయం కృష్ణ నగర్, తాడేపల్లి గ్రామం, గుంటూరు జిల్లాలో ఉంది. దీనిలో జింకల పార్క్, గోసాల, గణపతిస్వామివారి ఆలయం, స్పటిక లింగం, కృష్ణని అలయం, శివ ఆలయం యెదురుగా పెద్ద నంది ఉంధి. ఈ ఆలయం శ్రీ మాతా శివానంద సరస్వతి గారి ఆద్వర్యములో నడప బడు చున్నది.

## గణపతిస్వామివారి ఆలయం
ఈ గుది పెద్ద మండపంలో ఉంధి.
center|thumb|వల్లబ గణపతి
## శివ అలయం
ఈ ఆలయం చుట్ట్రూర వివిధ రాష్టలలో ఉన్న శివ లింగలను పెట్టినారు, అవి చాల చుడా ముచ్చటగ ఉన్నాయి. ప్రదాన లింగం కూడా ఒక లింగంలో ఉన్నాయి.
## కృష్ణని ఆలయం
ఈ ఆలయంలో చుట్ట్రూర అష్త లక్ష్మిల విగ్రహలు ఉన్నాయి. కృష్ణని విగ్రహం పాల రాయితో చెయబడి ఉంధ, దాని వెనుక అమ్మ వారి విగ్రహం కృష్ణని విగ్రహం యెత్తులో ఉంధి.ఈ గుడి మొత్తం కమల పువ్వు ఆకారంలో ఉంది.
center|thumb|కృష్ణని విగ్రహం
## జింకల పార్కు
ఇందులో జింకలు సుమారు 6 జింకలు ఉన్నాయి.
center|thumb|జింకల పార్క్
## నంది విగ్రహం
శివ ఆలయం ఎదురుగా పెద్ద నంది ఉంధి.
center|thumb|నంది

## రాధా కృష్ణ ల విగ్రహం
ప్రదాన ఆలయం మెదలులో రాద కృష్ణ ల విగ్రహం ఉంది.
center|thumb|రాద కృష్ణ ల విగ్రహం
## మూలాలు

వర్గం:గుంటూరు జిల్లా పుణ్యక్షేత్రాలు
వర్గం:విజయవాడ దగ్గర లోని పుణ్యక్షేత్రాలు
వర్గం:హిందూ దేవాలయాలు
వర్గం:గుంటూరు జిల్లా పర్యాటక ప్రదేశాలు
భృంగేశ్వర శివాలయం

**భృంగేశ్వర శివాలయం** ధౌలీ పర్వతాల అడుగున, దయానది ఒడ్డున, భుబనేశ్వర్ పట్టణానికి సమీపంలో ఆగ్నేయదిక్కున ఖటుపాద గ్రామంలో నెలకొని ఉంది. ఈ ఆలయంలో లింగాకృతిలో ఉన్న ఈశ్వరుడు పశ్చిమాభిముఖుడై ఉన్నాడు. ఈ దేవాలయం లేతబూది రంగు ఇసుకరాళ్ళతో నిర్మించబడింది. ఈ ఆలయనిర్మాణానికి పూర్వం వాడిన వస్తువులతోనే యథాతథంగా పునర్నిర్మించారు. ప్రస్తుతం ఈ దేవాలయం ఒడిషా ప్రభుత్వ పురావస్తుశాఖ సంరక్షణలో ఉంది. 

## ఇతర పేర్లు
ఈ దేవుడిని భైరంగేశ్వరుడని కూడా పిలుస్తారు.

## ప్రత్యేకత
i) చారిత్రక ప్రత్యేకత: —

ii) సాంస్కృతిక ప్రత్యేకత: శివరాత్రి, కార్తీకపౌర్ణిమ, మిథున సంక్రాంతి మొదలైన పండుగలు, తెప్పోత్సవం వంటి ఉత్సవాలు ఇక్కడ ఘనంగా జరుగుతాయి.

iii) సామాజిక ప్రత్యేకతలు:భక్తులు ఇక్కడ ఉపనయనము, శిరోముండనము, వివాహాది కార్యాలు జరుపుకుంటారు.

iv) సంస్థాగత ప్రత్యేకతలు: ఈ గుడి ప్రాంగణంలోనే గ్రామ సభలు మొదలైనవి నిర్వహిస్తారు.

## భౌతిక నిర్మాణం
i) ఎల్లలు: ఈ దేవాలయం తూర్పు దిక్కున ధౌలి పర్వతం చుట్టివుంది. దక్షిణ దిక్కులో దేవాలయానికి ఎదురుగా ఉన్న ఒక రోడ్డు ఖటుపాద గ్రామానికి దారితీస్తుంది. దక్షిణ ఉత్తర దిక్కులు కూడా ధౌలి పర్వతం చుట్టుముట్టి ఉంది. 

ii) నిర్మాణ విశేషాలు: ఈ దేవాలయం ఎత్తైన తిన్నెపై 26.5 మీటర్ల పొడవు, 22.1 మీటర్ల వెడల్పు,2 మీటర్ల ఎత్తు కలిగి ఉంది. ఈ దేవాలయం చతురస్రాకారపు విమానం కలిగి ఉంది. విమానం, ద్వారమంటపం 8.35మీటర్ల ఎత్తు కలిగి ఉంది. 

iii) పార్శ్వదేవతలు: పార్శ్వదేవతల గూళ్ళు ఉత్తర, పశ్చిమ, దక్షిణ దిశలలో మూడువైపులా 1.06మీటర్ల ఎత్తు, 0.57 మీటర్ల వెడల్పు, 0.39 మీటర్ల లోతు కలిగి వున్నాయి. ఉత్తరం వైపు ఉన్న గూటిలో గణపతి, మహిషాసుర మర్దిని విగ్రహాలున్నాయి. దక్షిణం వైపు ఉన్న గూడు ఖాళీగా ఉంది. గణపతి త్రిభంగ ముద్రలో కమలపీఠంపై నిలబడి ఒక చేతిలో జపమాల, మరొక చేతిలో చామరము ఉన్నట్లు చెక్కబడి వుంది. మిగిలిన రెండు చేతులు భిన్నమై ఉన్నాయి. వెనుకవైపు ఇద్దరు భక్తులు ఫలాలను సమర్పిస్తున్నట్లు, దేవతలు చేతులలో పూమాలలను పట్టుకుని ఎగురుతున్నట్లు చెక్కబడి ఉన్నాయి. మహిషాసుర మర్ధిని నాలుగు చేతులు కలిగి ఎడమ చేతితో మహిషాసురుని తలను పట్టుకుని, కుడి కాలితో ఆ రాక్షసుణ్ణి తొక్కుతున్నట్లు ఉంది. ఇది 8వ శతాబ్దానికి చెందిన విగ్రహంగా చరిత్రకారులు భావిస్తున్నారు. 

iv) శిల్పాలంకారాలు

ద్వారము: ద్వారాలను పాక్షికంగా పునర్నిర్మించారు. ఇవి 2.38 మీటర్ల ఎత్తు, 1.10 మీటర్ల వెడల్పు కలిగి వున్నాయి. వీటిపై శాఖలు, పుష్పాలు, లతలు చెక్కబడి వున్నాయి. ద్వారాలకు ఆనుకుని నేలపై చంద్రశిలలు ఉన్నాయి.వాటిపై శంఖువులను అందంగా అలంకంరించారు. ద్వారాల క్రింది భాగంలో ఇరువైపులా ద్వారపాలకుల గూళ్ళు ఉన్నాయి. వీటిలో త్రిశూలాలను ధరించిన ద్వారపాలకులతోపాటు గంగ, యమున దేవతలు చెరోవైపు ఉన్నారు.  

ద్వారబంధము: ద్వారం పైభాగంలో నవగ్రహాలు పద్మాసనం వేసుకుని ఉన్నట్లు చెక్కబడి వుంది.

## ఇంకా చూడండి
* భువనేశ్వర్ లోని దేవాలయాలు

## మూలాలు

## గ్రంథసూచి
1. లెస్సర్ నోన్ మాన్యుమెంట్స్ ఆఫ్ భుబనేశ్వర్ - డా.సదాశివ ప్రధాన్

2. బెంగాల్ డిస్ట్రిక్ట్ గెజిటీర్ పూరి - ఎల్.ఎస్.ఎస్.ఓ'మల్లే, కలకత్తా 1908, పేజీ.243

3. ఒరిస్సా అండ్ హర్ రిమెయిన్స్, ఎం.ఎం.గంగూలీ, కలకత్తా,1912 పేజీ.269

4. ఎ హిస్టరీ ఆఫ్ ఒరిస్సా, సంపుటి II, ఎన్.కె.సాహు (సం), ఢిల్లీ, 1980, పేజీ.270 

5. ఆర్కియాలజీ ఇన్ ఒరిస్సా, సంపుటి I, ఆర్.పి.మహాపాత్ర, ఢిల్లీ 1986, పేజీ. 82

6. ది యాంటిక్విటీస్ ఆఫ్ ఒరిస్సా, సంపుటి II, ఆర్.ఎల్.మిత్రా, కలకత్తా, 1963 పేజీలు 118-121

 

వర్గం:ఒడిశా దేవాలయాలు
వర్గం:దేవాలయాలు
వర్గం:శివాలయాలు
వర్గం:ఒడిశా పర్యాటక ప్రదేశాలు
అనిల్ రావిపూడి

**అనిల్ రావిపూడి** ఒక తెలుగు సినీ రచయిత, దర్శకుడు. పటాస్, సుప్రీం, రాజా ది గ్రేట్ సినిమాలకు దర్శకత్వం వహించాడు. అంతకు మునుపు కందిరీగ, మసాలా, ఆగడు మొదలైన సినిమాలకు రచయితగా పనిచేశాడు.

## బాల్యం, విద్యాభ్యాసం
అనిల్ స్వస్థలం ప్రకాశం జిల్లా, చిలుకూరువారి పాలెం. అతని చిన్నతనంలో తల్లిదండ్రులు జోగులాంబ గద్వాల జిల్లా మానవపాడు మండలం అమరవాయి గ్రామానికి వచ్చి వ్యవసాయం చేసేవారు.  అతని ప్రాథమిక పాఠశాల చదువు మానవపాడు మండలంలో సాగింది. చిన్నప్పటి నుంచే గ్రామంలో ఉండే టెంటు హాలులో కూర్చుని సినిమాలు చూసే అలవాటు కలిగింది. తండ్రికి ఆర్టీసీలో డ్రైవరుగా ఉద్యోగం వచ్చింది. తర్వాత వారి కుటుంబం అద్దంకికి తరలి వచ్చింది. పదో తరగతి దాకా అద్దంకిలో తర్వాత ఇంటర్మీడియట్ గుంటూరులో చదివాడు. తర్వాత వడ్లమూడి లోని విజ్ఞాన్ ఇంజనీరింగ్ కళాశాలలో ఎలక్ట్రానిక్స్ అండ్ కమ్యూనికేషన్స్ ఇంజనీరింగ్ చదివాడు.

## సినిమాలు
ఇంజనీరింగ్ పూర్తయిన తర్వాత కుటుంబ సభ్యుల అనుమతితో సినీరంగంవైపు వచ్చాడు. ఇతని బాబాయి అరుణ్ ప్రసాద్ కూడా సినీ దర్శకుడే. పవన్ కల్యాణ్ నటించిన తమ్ముడు చిత్ర దర్శకుడు అతను. అతని దగ్గరే దర్శకత్వ విభాగంలో చేరాడు. 2005 లో విడుదలైన గౌతమ్ ఎస్.ఎస్.సి. చిత్రానికి సహాయకుడిగా పనిచేశాడు.

### రచయితగా

### దర్శకుడిగా
దర్శకుడిగా అనిల్ తొలి సినిమా కళ్యాణ్ రామ్ కథానాయకుడిగా వచ్చిన పటాస్. రెండో చిత్రం సాయి ధరమ్ తేజ్ నటించిన సుప్రీమ్. రవితేజ కథానాయకుడిగా నటించిన రాజా ది గ్రేట్ 2017 లో విడుదలైంది.

## అవార్డ్స్
అనిల్‌ రావిపూడి 2021 సెప్టెంబర్ 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2020 ఎక్స్‌లెన్స్‌ అవార్డుల కార్యక్రమంలో 2019గాను మోస్ట్‌ పాపులర్‌ డైరెక్టర్‌ (ఎఫ్2) సినిమాకు గాను అవార్డును అందుకున్నాడు.
## మూలాలు

## బయట లంకెలు

* 
* 
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:1982 జననాలు
పాచికాల్వ

**పాచికాల్వ,** తిరుపతి జిల్లా, వడమాలపేట మండలం లోని రెవెన్యూయేతర గ్రామం.  

వర్గం:విచిత్ర పేర్లుతో ఉన్న గ్రామాలు
రొద్దం హనుమంతరావు

**రొద్దం హనుమంతరావు** (ఫిబ్రవరి 23, 1906 - 1986) ప్రముఖ రంగస్థల నటుడు, న్యాయవాది, శ్రీకృష్ణదేవరాయ నాట్యమండలి స్థాపకుడు.

## జననం
హనుమంతరావు 1906, ఫిబ్రవరి 23న అనంతపురం జిల్లా, పెనుగొండ లో జన్మించాడు. ఈయన తండ్రి పేరు వెంకోబరావు. ఈయన పినతండ్రి రొద్దం రంగారావు, సోదరుడు రొద్దం రాజారావులు ప్రముఖ నటులు. ఈయన కుమారుడు రొద్దం ప్రభాకరరావు ఐ.పి.ఎస్. అధికారి. వారు ఆంధ్రప్రదేశ్ పోలీసు శాఖలో పనిచేసి డైరెక్టర్ జనరల్ ఆఫ్ పోలీస్‌గా రిటైర్ అయ్యారు.

## రంగస్థల ప్రస్థానం
హనుమంతరావు తన 13వ ఏట అనంతపురం కళశాలలో విజయనగర పతనం నాటకంలోని విరుమలాంబగా నటించి రంగస్థలంపై అడుగుపెట్టాడు. పెనుగొండలో శ్రీకృష్ణదేవరాయ నాట్యమండలి, అనంతపురంలో అలిత కళాపోషణ సమితిని స్థాపించాడు. బళ్ళారి రాఘవ, స్థానం నరసింహరావు, ఈలపాట రఘురామయ్య తదితర ప్రముఖ నటులతో కలిసి నటించాడు.

### నటించిన నాటకాలు - పాత్రలు
* విజయనగర పతనం - విరుమలాంబ
* సావిత్రి - సావిత్రి
* పాదుకా పట్టాభిషేకం - కైకేయి
* ప్రమీలార్జునీయం - ప్రమీల
* శ్రీకృష్ణదేవరాయ విజయం - అన్నపూర్ణ
* ఉత్తర గోగ్రహణం - ఊర్వశి, ఉత్తర కుమారుడు
* నటచరిత్ర - బాహుకుడు
* రాణీ సంయుక్త - అహుళ రాయుడు

## మరణం
హనుమంతరావు 1986లో హైదరాబాద్లో మరణించాడు.

## మూలాలు

వర్గం:తెలుగు కళాకారులు
వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1906 జననాలు
వర్గం:1986 మరణాలు
ముక్కామల అమరేశ్వరరావు

**ముక్కామల అమరేశ్వరరావు** ప్రముఖ రంగస్థల నటుడు, దర్శకుడు, నాటక సంస్థ నిర్వాహకుడు.  
## జీవిత విశేషాలు
ఇతడు 1917, జూన్ 27వ తేదీన భద్రాచలం సమీపంలో వున్న చోడవరం గ్రామంలో సీతారామమ్మ, సుబ్బారావు దంపతులకు జన్మించాడు. ఇతని తండ్రి ముక్కామల సుబ్బారావు కూడా ప్రముఖ నటుడు. ఇతని తమ్ముడు ముక్కామల కృష్ణమూర్తి ప్రముఖ సినీనటుడు. ఇతని బాల్యం, విద్యాభ్యాసం సత్తెనపల్లి, అవనిగడ్డ, జగ్గయ్యపేట, తాడిపత్రిలలో జరిగింది. ఆ తరువాత గుంటూరు ఎ.సి.కాలేజీ నుండి పట్టభద్రుడైనాడు. ఆ తరువాత 1941లో మద్రాస్ మెడికల్ కాలేజీ నుండి ఎం.బి.బి.ఎస్.పట్టా పొందాడు. 1958 వరకు గుంటూరు గవర్నమెంటు ఆసుపత్రిలో స్పెషలిస్టుగా సేవలందించాడు. గుంటూరులోనే ఇండియన్ మెడికల్ అసోసియేషన్ కార్యదర్శిగా పనిచేశాడు. ఇతని వద్ద వైద్యసేవలనందుకుని స్వస్థత పొందిన ప్రముఖులలో అద్దంకి శ్రీరామమూర్తి, బందా కనకలింగేశ్వరరావు, నండూరి సుబ్బారావు, తురగా పుండరీకాక్షుడు, మందపాటి రామలింగేశ్వరరావు మొదలైన వారు ఉన్నారు.

## నాటకరంగం
ఇతనికి చదుకునే రోజుల నుండే నాటకాలలో నటించడానికి ఆసక్తి ఉండేది. తాడిపత్రిలో విద్యార్థిగా ఉన్నప్పుడు నాటకపోటీలలో ప్రథమ బహుమతి బళ్ళారి రాఘవ చేతుల మీదుగా అందుకున్నాడు. ప్రముఖ సినిమా సంగీత దర్శకుడు గాలిపెంచల నరసింహారావు వద్ద సంగీతం అభ్యసించాడు. విఖ్యాత హార్మోనియం సంగీత విద్వాంసుడు ఆకుల నరసింహారావు వద్ద నాటకరంగ మెలకువలు నేర్చుకున్నాడు. ఇతడు శ్రీకృష్ణరాయబారంలో కృష్ణునిగా, రామదాసులో కబీరుగా, ప్రతాపరుద్రీయంలో ప్రతాపరుద్రునిగా నటించి ఆయా పాత్రలకు జీవం పోశాడు. 1943లో గుంటూరులో నవజ్యోతి ఆర్ట్స్ అసోసియేషన్ అనే సంస్థను స్థాపించి దానిద్వారా ప్రతాపరుద్రీయం వంటి అనేక చారిత్రక, పౌరాణిక నాటకాలకు దర్శకత్వం వహించి, నటించి మద్రాసు, హైదరబాదు, వివిధ ప్రముఖ తెలుగు నగరాలలో అనేక ప్రదర్శనలు కావించి మంచి పేరు తెచ్చుకున్నాడు. చిత్తూరు నాగయ్య, కె.వి.రెడ్డి వంటి ప్రముఖులు ఇతని కృషిని కొనియాడారు.

## మరణం
ఇతడు 1991, అక్టోబర్ 19వ తేదీన మరణించాడు. 

## మూలాలు

వర్గం:1917 జననాలు
వర్గం:1991 మరణాలు
వర్గం:తూర్పు గోదావరి జిల్లా రంగస్థల నటులు
వర్గం:తూర్పు గోదావరి జిల్లా వైద్యులు